b"\n_START_ARTICLE_\nUldum H\xc3\xb8jskole\n_START_SECTION_\nPlads i h\xc3\xb8jskolehistorien\n_START_PARAGRAPH_\nR\xc3\xb8dding H\xc3\xb8jskole var if\xc3\xb8lge Poul Erik S\xc3\xb8e ikke folkelig fra starten og ville i de f\xc3\xb8rste \xc3\xa5r ikke have grundtvigske l\xc3\xa6rere. S\xc3\xa5 Uldum H\xc3\xb8jskole blev den f\xc3\xb8rste virkeligg\xc3\xb8relse af Grundtvigs h\xc3\xb8jskoletanke. R\xc3\xb8dding H\xc3\xb8jskole var afsk\xc3\xa5ret fra at virke under det tyske styre 1864-1920, s\xc3\xa5 Uldum H\xc3\xb8jskole har haft den l\xc3\xa6ngste samlede virketid af alle h\xc3\xb8jskoler i Danmark \xe2\x80\x93 og dermed i hele verden.\n_START_SECTION_\nFaciliteter\n_START_PARAGRAPH_\nSkolens stolthed er musikhuset, der blev opf\xc3\xb8rt i 1997 med 2 store spillelokaler, 3 mindre \xc3\xb8verum og Uld Lyd Studiet. Lydstudiet er anvendt til over 600 indspilninger, bl.a. af cd'er fra den \xc3\xa5rlige Uldum Gademusik Festival, der er udsprunget af de korte folkemusikkurser, som skolen har tradition for i sommerhalv\xc3\xa5ret._NEWLINE_Skolen har desuden egen sv\xc3\xb8mmehal, kor- og teatersal, idr\xc3\xa6tssal, fitnessrum, beachvolleybaner, forskellige v\xc3\xa6rksteder m.v."